ZAPISNIK
24. sjednice Vijeća Mjesnog odbora Kupinečki Kraljevec - centar
održane 24. travnja 2023., 
u objektu Mjesne samouprave Kupinečki Kraljevec centar, Kraljevečka cesta 73,
s početkom u 19,00 sati


Nazočni članovi Vijeća: Mladen Mlinarić, Kristijan Jakolić, Ivan Krešić, Dubravka Milača i Marko Samaržija.

Predsjedava: Mladen Mlinarić, predsjednik Vijeća.

Zapisnik vodi: Lidija Špišić, stručni referent za rad tijela mjesne samouprave.

         Predsjednik konstatira da je nazočno 5 od ukupno 5 članova Vijeća, što znači da Vijeće može pravovovaljano odlučivati te otvara 24. sjednicu Vijeća. Predlaže da se prije utvrđivanja dnevnog reda usvoji zapisnik 23. sjednice.
         Bez rasprave, jednoglasno (5 “za”), Vijeće prihvaća tekst zapisnika 23. sjednice.
         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Predlaže dopunu dnevnog reda sa točkom: “Prijedlog zaključka o organizaciji prijevoza školske djece Osnovne škole Brezovica“. Pita ima li drugih prijedloga. Budući da nema drugih prijedloga, daje na glasovanje predloženu dopunu dnevnog reda.
[bookmark: _GoBack]Budući da je Vijeće  jednoglasno (5 “za”) usvojilo dopunu dnevnog reda, Predsjednik Vijeća konstatira da postaje sastavni dio prijedloga dnevnog reda te isti daje na glasovanje.
         Vijeće jednoglasno (5 “za”) usvojilo

dnevni red:

1. Informacija o izmjeni Plana komunalnih aktivnosti Gradske četvrti Brezovica u 2023.
2. Prijedlog zaključka o jednokratnom korištenju prostora (zamolba E.R.)
3. Prijedlog zaključka o organizaciji prijevoza školske djece Osnovne škole Brezovica
      4.   Obavijesti, pitanja i prijedlozi
            - odgovor Gradskog ureda za imovinsko-pravne poslove i stanovanje vezano uz 
              izgradnju  dječjeg vrtića na k.č.185/2 K.o.Kupinečki Kraljevec 
            - očitovanje Državnog inspektorata (narušavanje javnog reda i mira u ulici Harabajsi)


Ad 1)   Informacija o izmjeni Plana komunalnih aktivnosti Gradske četvrti Brezovica u 
            2023.

         Predsjednik Vijeća, Mladen Mlinarić informira članove Vijeća da je Vijeće Gradske četvrti Brezovica u izmjenu Plana komunalnih aktivnosti Gradske četvrti Brezovica u 2023. uvrstilo izgradnju nogostupa u ulici Potočka cesta, od ulice Milače do k.br. 47 te da je bio komisijski očevid za utvrđivanje uvjeta za uspostavu privremenog autobusnog stajališta školskog prijevoza u Potočkoj cesti, u zoni k.br. 47. Na očevidu je iznio da je stajalište Vijeća Mjesnog odbora privremeno rješenje, a izgradnja nogostupa prema ulici Milače trajno rješenje za sigurnost pješaka na navedenoj lokaciji.       


Ad 2) Prijedlog zaključka o jednokratnom korištenju prostora (zamolba E.R.)

            Predsjednik Vijeća, Mladen Mlinarić konstatira da su članovi Vijeća primili Prijedlog u pisanom obliku. Otvara raspravu.
           Budući da se nitko ne javlja za riječ, predsjednik Vijeća daje Prijedlog na glasovanje. Vijeće je jednoglasno (5 “za”) donijelo:


ZAKLJUČAK

1. Vijeće Mjesnog odbora  Kupinečki Kraljevec - centar razmotrilo je zahtjev Elmira Razić,  Kraljevečki brijegi 32, 10257 Brezovica, za povremeno – jednokratno korištenje prostora mjesne samouprave, Kraljevečka cesta 73, u terminu 29. travnja 2023. (subota) od 20,00 sati do 3,00 sata 30. travnja 2023. (nedjelja).
    
2. Vijeće je suglasno da se odobri korištenje prostora iz točke 1. ovog Zaključka uz naknadu. 


3. Ovaj zaključak dostavlja se Gradskom uredu za mjesnu samoupravu, civilnu zaštitu i 
	    sigurnost na dalje postupanje.           




Ad 3) Prijedlog zaključka o organizaciji prijevoza školske djece Osnovne škole Brezovica

          Predsjednik Vijeća, Mladen Mlinarić obrazlaže Prijedlog zaključka te navodi da je uputio Predsjedniku Vijeća Gradske četvrti Brezovica dopis vezano uz organizaciju prijevoza školske djece OŠ Brezovica u narednom razdoblju obzirom na informaciju da navodno prijevoz od iduće školske godine neće vršiti Zagrebački električni tramvaj d.o.o. Kako se na navedeni dopis nitko nije očitovao, odlučio je tu problematiku uvrstiti na dnevni red sjednice. Otvara raspravu.
       Članica Vijeća, Dubravka Milača iznosi mišljenje da bi ovu inicijativu  trebalo uključiti i ostala vijeća mjesnih odbora s područja Gradske četvrti Brezovica obzirom da je kvalitetna organizacija prijevoza školske djece zajednički interes.
       Nakon kraće rasprave u kojoj su sudjelovali svi članovi Vijeća Prijedlog zaključka na glasovanje.
      Vijeće je jednoglasno (5 „za“) donijelo 

         ZAKLJUČAK
o organizaciji prijevoza školske djece Osnovne škole Brezovica


        
1. Temeljem upita građana, Vijeće Mjesnog odbora Kupinečki Kraljevec – centar  raspravilo je organizaciju prijevoza učenika Osnovne škole Brezovica. 


2. Vijeće podržava dosadašnju organizaciju prijevoza učenika Osnovne škole Brezovica što ju vrši Zagrebački električni tramvaj d.o.o. te traži sastanak sa predstavnicima Vijeća Gradske četvrti Brezovica, Osnovne škole Brezovica, Gradskog ureda obrazovanje, sport i mlade i Zagrebačkog električnog tramvaja d.o.o. na temu „Organizacija prijevoza učenika Osnovne škole Brezovica za školsku godinu 2023.-2024.“, odn. za naredno razdoblje.


      3.  Ovaj zaključak dostavlja se Vijeću Gradske četvrti Brezovica na dalje postupanje.


Ad 4) Obavijesti, pitanja i prijedlozi 

         Predsjednik Vijeća konstatira da su članovi Vijeća u pisanom obliku primili: odgovor Gradskog ureda za imovinsko-pravne poslove i stanovanje vezano uz izgradnju  dječjeg vrtića na k.č.185/2 K.o.Kupinečki Kraljevec i očitovanje Državnog inspektorata (narušavanje javnog reda i mira u ulici Harabajsi). Nadalje, informira članove Vijeća o poduzetim aktivnostima u cilju rješavanja odrona zemljišta u ulici Vlašići nakon izvođenja radova uređivanje oborinske odvodnje. Također, informira članove Vijeća da uskoro kreće asfaltiranje ulice Tumbri V odvojak i Štrpet, odvojak prema kbr. 27 iz asfalterskog programa.      
         Obzirom da se nitko ne javlja za riječ, predsjednik Vijeća zaključuje 24. sjednicu.       

         Dovršeno u 20,00 sati.

       Zapisnik vodila:
          Lidija Špišić



      KLASA:024-08/23-003/854
      URBROJ:251-13-11-8/005-23-2
      Kupinečki Kraljevec, 24. travnja 2023.

                                                                                                                  Predsjednik    
                                                                                                         Vijeća Mjesnog odbora 
                                                                                                      Kupinečki Kraljevec - centar
                   
                                                                                                               Mladen Mlinarić

